Писателым к1егъэтхъы ц1ыфыгъэ шапхъэхэр къэухъумэгъэнымк1э адыгэ хабзэм мэхьанэу и1эр. Нэбгырэ пэпчъ зыхэт зыдэпсэурэ ц1ыфмэ аш1ол1ык1ы, ежь ышъхьэ закъо и1офэу щы1эн ылъэк1ыщтэп. Ар къыхэщы рассказэу “Бысым к1алэр” зыфи1орэм. Герой шъхьа1эу Батыр ихьак1э хьайнапэр къыримыгъэхьыным фэш1, чылэдэсхэр зыгъэщынэу хьэдэджадэм пэгъок1ы. Адыгэ хабзэмк1э хьак1эм фэсакъын фаер бысымыр ары, хьак1эм емык1у къехъул1эмэ, «… чылэри къыфэхымэу хъущт. Къыфэзымыгъэгъухэщтыр чылэр арыба! Аш1оемык1ушхоу, аш1оджэгуалъэу, аш1оц1ыф тхьамык1эу.